Document ID: 32005D0392

KOMISJONI OTSUS,
17. mai 2005,
millega muudetakse otsust 2004/233/EÜ teatavatel kodukiskjalistel marutaudi vastu vaktsineerimise tõhususe kontrollimiseks heakskiidetud laborite loetelu osas
(teatavaks tehtud numbri K(2005) 1439 all)
(EMPs kohaldatav tekst)
(2005/392/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vaktsiinide tõhususe jälgimiseks seroloogiliste testide standardiseerimiseks vajalike kriteeriumide kehtestamise eest, (1) eriti selle artiklit 3,
ning arvestades järgmist:
(1)
Otsusega 2000/258/EÜ on määratud Prantsusmaal asuv labor Agence Française de Sécurité Sanitaire des Aliments de Nancy (AFSSA labor Nancy’s) marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks eriinstituudiks. Nimetatud otsusega on ette nähtud, et AFSSA labor Nancy’s saadab komisjonile loetelu ühenduse laboritest, millel on õigus teha kõnealuseid seroloogilisi teste. AFSSA labor Nancy’s kohaldab kehtestatud tasemekatsete tegemise korda hindamaks laboreid selles osas, kas anda neile nimetatud seroloogiliste testide tegemise õigus.
(2)
Komisjoni 4. märtsi 2004. aasta otsusega 2004/233/EÜ, millega laboritele antakse luba kontrollida teatavatel kodukiskjalistel marutaudi vastu vaktsineerimise tõhusust, (2) on koostatud liikmesriikides heakskiidetud laborite loetelu, mis põhineb AFSSA laboris Nancy’s tehtud tasemekatsete tulemustel.
(3)
AFSSA labor Nancy’s on otsuse 2000/258/EÜ kohaselt heaks kiitnud viis laborit, mis asuvad Eestis, Leedus, Lätis, Ungaris ja Tšehhi Vabariigis.
(4)
Seetõttu on asjakohane lisada need viis laborit liikmesriikides heakskiidetud laborite loetelusse, mis on esitatud otsuse 2004/233/EÜ lisas.
(5)
Seetõttu tuleks otsust 2004/233/EÜ vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/233/EÜ I lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 17. mai 2005

Labels: 7
3
0
6
18